संजय शुक्ला की कहानी- क्षमा
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Sanjay Shukla - Forgiveness
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
क्षमा
शादी में जाना चाहिए या जाना पड़ेगा ? कोचिंग क्लास जाने के लिए तैयार होते समय रक्षा ने पापा से पूछा ! ‘पड़ेगा’ जैसे कोई मज़बूरी हो। अपने शिक्षकीय अंदाज में लेक्चर देते हुए संजय ने कहना जारी रखा ‘जाना चाहिए’ विवेकानंद जी की शिक्षा के पालन करने जैसा है जब वो कहते थे ‘जीवन में रिश्ते होना जरूरी नहीं है, परन्तु रिश्तों में जीवन होना जरूरी है।’
रानो दीदी के साथ कैब से चले जाना का सुझाव देकर सुषमा सजने-संवरने में लगी रही!
‘संजय और सुषमा, तुम्हें शादी में जाने की जरुरत नहीं है!’ बड़े पापा ने स्पष्ट शब्दों में कहा। बड़े भाई की बात सुनकर संजय आश्चर्यचकित था। डरते–डरते पूछ ही लिया ‘भैया यदि हमें वहां नहीं जाना चाहिए तो फिर आप क्यों मान-अपमान सब सहन कर शादी की तैय्यारियों में लगे रहे। आप दिखते तो दीये के साथ हो और हो आंधी के साथ।’
मनोज भैयाा ने छोटे भाई को समझाया, ‘ये समय आने पर बताऊंगा।’
उस शाम शादी समारोह में संजय का वो परिवार मनोज भैया की जादू की झप्पी को शिद्दत से महसूस करता रहा ! चलते समय किरण भाभी ने हाथ में मिठाई का पैकेट देते हुए कहा ‘कल सब लोग कथा में ज़रूर आना।’
रात 11.30 बजे सड़क पर रिक्शे का इंतजार करते हुए रक्षा ने कहा ‘पापा रिश्तों में जीवन होना बहुत जरुरी है ना!’
तभी सुषमा ने पूछा ‘यहां से अपने घर की ओर कौन सा मार्ग जाता है?’
लम्बी सांस लेते हुए संजय ने बताया ‘क्षमा करने और क्षमा मांगने का मार्ग हमें हमारे घर की ओर लेकर जाता है।’
रक्षा ने कहा ‘पापा, सच है छोटी-छोटी बातों पर अनबन की वजह से आज पूरा परिवार सड़क पर खड़ा है।’ एक-दूसरे को सॉरी बोलकर आज सड़क पर खड़ा एक परिवार पुनः घर की ओर चल दिया।